Sakpurnanipun Liga Indonésia 2007, Budi nyobi ndhèrèk klub bal-balan Malaysia inggih punika nalika panjenenganipun nggabung kaliyan klub PDRM (Polis Diraja Malaysia), klub anggota Liga Super Malaysia. Budi dipunkontrak 4 sasi kanthi regi kontrak sakitar Rp 800 juta. Nalika main wonten ing klub punika Budi saged damel 3 gol, 2 gol dipuncetak nalika debutipun kaliyan PDRM wonten ing ajang FA Malaysia mengsah KOR RAMD kanthi sekor pungkasan 5-1 kanggé kamenanganipun PDRM. Salah satunggal golipun dipundamel ing Liga Super Malaysia inggih punika nalika mengsah Perak FC, gol kapisan ingkang boten saged menangaken timipun Budi, nalika samanten PDRM kalah kanthi sekor 5-1.